
TEHNISKĀS SPECIFIKĀCIJAS
 “Speciālā transporta pakalpojums personām ar funkcionāliem traucējumiem”


1. Pakalpojuma mērķis. Nodrošināt speciālā transporta pakalpojumu personām ar funkcionāliem traucējumiem (turpmāk – Pakalpojuma saņēmējs), kurām ir apgrūtināta pārvietošanās ar sabiedrisko transportu. Pakalpojuma mērķis ir uzlabot šo personu dzīves kvalitāti. 
2. Iepirkuma priekšmets. Speciālā transporta pakalpojums (turpmāk – Pakalpojums) ietver:
2.1. ar pavadoņa palīdzību personas iekļūšanu un izkļūšanu no atrašanās vietas, palīdzību personai iekļūt speciālajā autotransporta līdzeklī un izkļūt no tā;
2.2. personas un, ja nepieciešams, tās pavadoņa transportēšanu ar speciālo autotransporta līdzekli;
2.3. personas gaidīšanu pakalpojuma sniegšanas laikā.
3. Pakalpojuma saņēmēji. Patstāvīgi pārvietoties nespējīgas personas attiecībā uz kurām  Jūrmalas Labklājības pārvalde (turpmāk  – Pasūtītājs) ir pieņēmusi lēmumu par Pakalpojuma piešķiršanu.    
4. Pakalpojuma nodrošināšanas vieta un laiks.
4.1. Pamatojoties uz Pasūtītāja vai Pakalpojuma saņēmēja pieprasījumu (par kuru Pasūtītājs pieņēmis lēmumu par Pakalpojuma piešķiršanu), Pakalpojums tiek nodrošināts galvenokārt Jūrmalas valstspilsētas administratīvajā teritorijā, nepieciešamības gadījumā Rīgas valstspilsētas administratīvajā teritorijā  vai arī ārpus tās. 
4.2. Pakalpojums jānodrošina darba dienās no plkst. 7.00 līdz 19.00. Svētku dienās pakalpojums tiek nodrošināts tikai sarežģītu sociālo gadījumu risināšanai.
5. Pakalpojuma apjoms.
5.1. Līguma darbības laikā Pretendentam jānodrošina Pakalpojums līdz 50`200 kilometriem 12 (divpadsmit) mēnešu periodā.
5.2. Norādītais apjoms ir provizorisks, un līguma darbības laikā tas var tikt samazināts vai palielināts, ņemot vērā pieprasījumu pēc Pakalpojuma un budžetā tam paredzētajiem līdzekļiem.
6. Pakalpojuma pieteikšana, uzskaite.
6.1. Pretendents nodrošina pakalpojuma sniegšanas procesa koordinēšanu, nozīmējot speciālistu, kurš ir atbildīgs par saziņu ar Pasūtītāju un klientiem, kā arī ar pakalpojuma izpildi saistīto jautājumu operatīvu risināšanu.
6.2. Pasūtītāja speciālists vismaz 24 (divdesmit četras) stundas iepriekš vai Pakalpojuma saņēmējs vismaz 2 (divas) nedēļas iepriekš piesaka Pakalpojumu.
6.3. Pasūtītājs objektīvu iemeslu dēļ var atteikt Pakalpojumu ne vēlāk kā 1 (vienu) stundu pirms Pakalpojuma sniegšanas. 
6.4. Pretendents sniegto Pakalpojumu uzskaita un Pasūtītājs veic apmaksu par nobrauktajiem kilometriem saskaņā ar līguma nosacījumiem.  Pretendents kontrolē Pakalpojuma saņēmējam piešķirto kilometru limitu un iesniedz Pasūtītājam atskaites.
6.5. Pakalpojuma saņēmējs ir tiesīgs norēķināties par Pakalpojumu ar saviem līdzekļiem, ja tiek pārsniegts piešķirtais Pakalpojuma apjoms. Pakalpojuma saņēmējam nodrošinātajai cenai ir jābūt atbilstošai finanšu piedāvājumā norādītajai cenai.
7. Norēķins par Pakalpojumu.
7.1. Pretendents par viena kalendārā mēneša laikā sniegto Pakalpojumu sagatavo atskaiti un e-rēķinu, atbilstoši līguma nosacījumiem.
7.2. Pakalpojuma cenā ietilpst iebraukšanas maksas, stāvvietu apmaksa, gaidīšana, ja tas ir nepieciešams. 
7.3. Pasūtītājs apmaksā nobrauktos kilometrus no Pakalpojuma uzsākšanas vietas (Kauguru apkaimes) līdz galamērķiem un, ja nepieciešams, atpakaļ. 
7.4.  Nodrošinot Pakalpojumu vienlaicīgi vairākiem Pakalpojuma saņēmējiem, Pretendentam jāplāno Pakalpojuma sniegšanas maršruts pēc Pakalpojuma saņēmēju atrašanās vietas un galamērķiem. 
7.5. Pretendentam jānodrošina Pakalpojuma uzskaite atbilstoši Pasūtītāja prasībām.
8. Prasības Pakalpojuma nodrošināšanai.
	Nr.
	Nosaukums
	Minimālā prasība

	1.
	Transportlīdzekļi
	Skaits: vismaz - 2 (divi) M1 kategorijas transportlīdzekļi Pakalpojuma nodrošināšanai, kas ir īpaši konstruēti vai pārveidoti tā, lai ar to, braucot pa ceļu, varētu pārvadāt vienu vai vairākus ratiņkrēslos sēdošus cilvēkus.

	
	
	Transportlīdzeklim jāatbilst Latvijas Republikā un Eiropas Savienībā spēkā esošajām tiesību normām, lai nodrošinātu pārvadājumus pasažieriem, kuri ir pārvadājami ratiņkrēslā. 

	2.
	Transportlīdzekļa aprīkojums
	Aprīkojums  pasažiera pārvadāšanai ratiņkrēslā.

	
	
	Transportlīdzeklis ir aprīkots ar liftu/pacēlāju vai uzbrauktuvi, nepieciešamiem drošības stiprinājumiem pasažieru pārvadāšanai ratiņkrēslā.

	
	
	Kondicionēšanas sistēma vai klimatkontrole.

	
	
	Ne mazāk kā 2 (divas) avārijas izkāpšanas vietas.

	3.
	Pakalpojuma sniegšanā iesaistītie darbinieki
	Darbinieki ir apmācīti darbam un komunikācijai ar  personām, kuras nevar pārvietoties patstāvīgi un nodrošina šo personu iekļūšanu un izkļūšanu no atrašanās vietas, kā arī transportlīdzeklī

	
	
	Darbinieki ir apmācīti pirmās medicīniskās palīdzības sniegšanā, ko apliecina derīgas pirmās medicīniskās apmācību apliecības.

	4.
	Apdrošināšana
	Pasažieru (Pakalpojuma saņēmēju un pavadošo personu) nelaimes gadījumu apdrošināšana. 

